संस्थान की बात क्या करे जब देश में हिंदी भाषाई लोगो की संख्या ही निरंतर गिरती जा रही है | अब पूरे देश में पब्लिक – कान्वेंट स्कूलों की भरमार है | हर व्यक्ति को इस बात की चिंता है की उस के बच्चे सिर्फ अंग्रेजी ही पढ़े, अंग्रेजी ही खाएं, अंग्रेजी ही पिए, अंग्रेजी ही बोले, अंग्रेजी ही पहने – कहने का मतलब यही है की अब किस को हिंदी संस्थान की ज़रुरत है| क्या होगा हिंदी न पढने से | जितने नाम आपने लेख में पढ़े – वे सब हिंदी के महापुरुष रहे हैं | सभी एक से एक धुन्धर रहे हैं | लेकिन आज की पीढ़ी के किसी भी छात्र की बात क्या करे – आज के किसी राजनेता को भी इन के बारे में पता नहीं है और न ही किसी को इस बारे में जानने की आवश्यकता है | एक बार प्रधान मंत्री मोरारजी देसाई कुछ हिंदी के साहित्यकारो के सम्मान समारोह में भाग ले रहे थे| विद्वानों में जब वयोवृद्ध साहित्यकार श्री किशोरी दास वाजपेयी का नाम बोला गया और वाजपेयी जी कुर्सी से उठने का प्रयत्न करने लगे तो मोरार जी भाई ने उसी समय कहा – पंडित जी वहीँ रहिये – मैं वहीँ आ जाता हूँ और मोरारजी भाई ने वाजपेयी का सम्मान उन की कुर्सी पर जा कर ही किया | देश के प्रधान मंत्री के पद के सामने एक साहित्यकार अधिक उंचा समझा गया और यह समझ उस समय के प्रधान मंत्री को थी | कितने लोग जानते हैं इस बात को – अब तो हम अपने राजनेताओ और अधिकारियों के लिए इतना ही कह सकते है की हे प्रभु हमारी रक्षा करें